EASON ลงทุนเพิ่มใน “ไบรท์ บลู วอเตอร์ฯ” จำนวน 13.69 ลบ. หลัง BBW เพิ่มทุน
EASON ลงทุนเพิ่มใน "บ.ไบรท์ บลู วอเตอร์ฯ (BBM)" จำนวน 13.69 ลบ. ตามสัดส่วนการถือหุ้น 5% หลัง BBW จะเพิ่มทุนจดทะเบียน 273.83 ลบ.
14 ต.ค. 2558

บริษัท อีซึ่น เพ้นท์ จำกัด (มหาชน) หรือ EASON ระบุว่า ที่ประชุมคณะกรรมการบริษัทวานนี้ (14 ต.ค.) อนุมัติการลงทุนเพิ่มในบริษัท ไบรท์ บลู วอเตอร์ คอร์ปอเรชั่น จำกัด (BBW) จำนวน 13,691,250 บาท ตามสัดส่วนการถือหุ้น 5% หลัง BBW จะเพิ่มทุนจดทะเบียนจำนวน 273.825 ล้านบาท ซึ่งจะทำให้ทุนจดทะเบียนของ BBW เพิ่มขึ้นจากเดิม 26.175 ล้านบาท เป็น 300 ล้านบาท โดยการเพิ่มทุนครั้งนี้เป็นการเพิ่มทุนตามสัดส่วนของผู้ถือหุ้นเดิม ซึ่งบริษัทเป็นผู้ถือหุ้น BBW ในสัดส่วน 5%
ทั้งนี้ ที่ประชุมคณะกรรมการบริษัทเห็นว่าการอนุมัติเพิ่มทุนดังกล่าว เนื่องจากมีความเห็นว่ากลุ่มผู้ถือหุ้น BBW เป็นผู้มีประสบการณ์และมีแผนขยายธุรกิจซึ่งจะช่วยให้ BBW มีผลการดำเนินงานที่ดีขึ้น